<classify> Serengeti ilikutana na zahama hiyo ikiwa nje ya kambi yao maeneo ya Kisutu Dar es Salaam tayari kwa safari ya kwenda kupata chakula cha jioni na Makamu wa Rais, Samia Suluhu Hassan ambaye aliwaalika kuwaaga.Timu hiyo inayotarajiwa kushiriki fainali za Kombe la Mataifa Afrika kwa vijana mjini Gabon mwezi ujao, inatarajiwa kuondoka leo mchana kwenda Morocco kwa kambi ya maandalizi.Akithibitisha taarifa hizo, Ofisa Habari wa Shirikisho la Soka Tanzania TFF, Alfred Lucas alisema basi hilo ambalo hutumiwa na timu ya soka ya taifa ya wakubwa, Taifa Stars lilikamatwa na kampuni ya udalali na minada ya Yono.Takriban wiki tatu sasa, TRA imefunga ofisi na kuzuia baadhi ya mali za TFF kutokana na deni kubwa la malimbikizo ya kodi za mishahara ya aliyekuwa kocha wa Taifa Stars, Mbrazili Marcio Maximo kwa miaka minne tangu mwaka 2006- 2010.Deni lingine linalosababisha ofisi za TFF kufungwa ni la Kodi ya Ongezeko la Thamani VAT la ziara ya timu ya taifa ya Brazil nchini mwaka 2010 ilipokuwa njiani kwenye Afrika Kusini kwenye fainali za Kombe la Dunia.  <topic>: michezo 